***A R M E N I J A* & *G R U Z I J A***

785-2020

|  |  |
| --- | --- |
| **11.10.2020.**  **nedjelja** | Okupljanje grupe u splitskoj zračnoj luci u 12,00 sati. Upoznavanje sa voditeljem putovanja, podjela putne dokumentacije i prijava na let za Erevan u 14,00 sati sa presjedanjem u Varšavi. |
| **12.10.2020.**  **ponedjeljak** | Dolazak u Erevan u 03,50 sati po lokalnom vremenu. Preuzimanje prtljage, ukrcaj u autobus i transfer do hotela. Prijava i smještaj u hotel. Noćenje. Doručak. Odlazak u razgled ***Erevana***, glavnog grada Armenije i jednog od najstarijih gradova svijeta osnovanog 782. god. pr. Kr. Vožnja autobusom u pratnji lokalnog vodiča do obližnjeg Ečmijadzina u razgled katedrale koju je sagradio Grgur Prosvjetitelj između 301. – 303. god., obilazak ruševina katedrale u Zvarnotcu koja datira iz 7. st. te se nalazi na UNESCO-vom popisu svjetske baštine, Trg Republike, Kuće opere i baleta, kompleks Kaskada odakle se pruža fantastičan pogled na Erevan, posjet tržnici na otvorenom gdje se prodaju tipični armenski suveniri, nakit, rukotvorine, ... Slobodno vrijeme za osobne programe. Organizirani posjet tvornici armenskog konjaka uz degustaciju. Odlazak na večeru u lokalni restoran sa folklornim programom. Povratak u hotel. Noćenje. |
| **13.10.2020.**  **utorak** | Doručak. Odlazak autobusom do jednog od najpopularnijih turističkih odredišta u Armeniji, manastira ***Khor Virap*** ili u prijevodu „duboke tamnice“. Samostan se smjestio na araratskoj visoravni s koje se pruža prekrasan pogled na planinu Ararat, nacionalni simbol Armenije. U manastiru je armenski kralj Tiridates III na trinaest godina utamničio Grgura Prosvjetitelja koji je 301. uveo kršćanstvo u Armeniju. Nastavak vožnje prema selu ***Areni*** gdje je u pećini otkrivena jedna od najstarijih vinarija u svijetu. Prema arheološkim istraživanjima vinarija je stara preko 6.000 god. Posjet lokalnoj vinariji sa uključenom degustacijom. Nastavak vožnje do ***Norvanka*** i obilazak armenskog samostana iz 13. st. Povratak u Erevan. Večera. Noćenje. |
| **14.10.2020.**  **srijeda** | Doručak. Odjava iz hotela. Vožnja do jezera ***Sevan***, najvećeg slatkovodnog jezera u Armeniji. Nalazi se na 1900 mnv i jedno je od najviših jezera na svijetu. Po želji grupe plovidba brodom po jezeru. Razgled samostana Sevanavank na poluotoku. Nastavak vožnje prema ***Dilijanu***, turističkom mjestu koji se još naziva „armenskom Švicarskom“ zbog gusto pošumljenih dolina i planina. Šetnja ulicama starog grada uz mogućnost kupovine tradicionalnih armenskih suvenira. Odlazak u razgled bajkovitog samostana Haghartsin iz 13. st Nastavak vožnje prema gruzijskoj granici. Po dolasku na armenijsko – gruzijsku granicu obavljanje carinskih i pograničnih formalnosti, mijenjamo autobus i lokalnog vodiča te nastavaljamo vožnju do Tbilisija, glavnog grada Gruzije. Po dolasku prijava i smještaj u hotel. Večera. Noćenje. |
| **15.10.2020.**  **četvrtak** | Doručak. Odlazak u razgled ***Tbilisija*** u pratnji lokalnog vodiča: bazilika *Anchiskhati* najstarija crkva u Tbilisiju, sagrađena u 6. st., *Sioni* – nekadašnja katedrala Tbilisija sagrađena krajem 6. st. koja je bila uništena potresom, obnavljana je nekoliko puta i njen današnji izgled datira iz prve polovice 19.st., sumporne toplice u starom gradu, utvrda Narikala s koje se pruža prekrasan pogled na stari grad, crkva *Metekhi* građena krajem 5.st. i početkom 6.st., šetnja avenijom *Rustaveli* u kojoj su smještene Opera i Baletno kazalište*.* Slobodno vrijeme za šetnju živopisnim gradskim uličicama. Odlazak na večeru u lokalni restoran sa folklornim programom.Povratak u hotel. Noćenje. |
| **16.10.2020.**  **petak** | Doručak. Ukrcaj u autobus i vožnja prekrasnim krajolicima do ***Kazbegija*,** jednog od najljepših odredišta u Gruziji. Obilazak utvrde Ananuri, kasnosrednjovjekovne utvrde u Gruziji koja se nalazi na obali vodenog rezervoara Jinvaly. Nastavak vožnje do Crkve svetog Trojstva smještene na 2.170 mnv odakle se za lijepog vremena može vidjeti najveći glečer Kavkaza, Mt Kazbegi (5047 mnv). Nakon uživanja u prirodnim ljepotama povratak u Tbilisi. Večera. Noćenje. |
| **17.10.2020.**  **subota** | Doručak. Odlazak autobusom prema nekadašnjoj gruzijskoj prijestolnici, gradu ***Mtskheta*** koji je osnovan oko 5.st.pr.K. te se nalazi na UNESCO-vom popisu Svjetske baštine. Grad je smješten na slivu rijeka Mtkvari i Aragvi. Razgled samostana Jvari (crkva sv. Raspeća) iz 6.st., Svetitskhoveli katedrala („katedrala živih stupova“) iz 11.st. koja predstavlja i najvažniju crkvu u cijeloj Gruziji. Smatra se da se u jednom od stupova nalazi Kristova haljina koju je nosio na raspeću. Odlazak prema ***Goriju***, rodnom mjestu nekadašnjeg vođe Sovjetskog saveza, Josepha Staljina. Po dolasku posjet Staljinovoj rodnoj kući. Slobodno vrijeme za osobne programe. Nastavak vožnje do mjesta ***Uplistsikhe***, grada u stijeni i jednog od prvih gradova na području Gruzije. Nakon razgleda povratak u hotel. Večera. Noćenje. |
| **18.10.2020.**  **nedjelja** | Rana odjava iz hotela. Transfer do zračne luke. Prijava na let za Split u 04,55 sati sa presjedanjem u Varšavi. Dolazak u splitsku zračnu luku u 13,10 sati po lokalnom vremenu. |

**CIJENA ARANŽMANA:**

|  |  |
| --- | --- |
| **Uplata rezervacije: 2.000,00 kuna**  (promjenjiva stavka ovisna o cijeni zrakoplovne karte)  Nadoplata za 1/1 sobu: 1.300,00 kuna | 15 – 19 putnika **– 10.650,00 kuna**  10 – 14 putnika **– 10.950,00 kuna** |

**Program uključuje**: prijevoz zrakoplovom na relaciji Split – Everan – Tbilisi – Split u ekonomskoj klasi sa presjedanjem u Varšavi, zrakoplovne pristojbe, ručnu prtljagu do 8 kg i putnu torbu do 20 kg, smještaj u hotelima 4\* sa obrocima u hotelu prema programu, dvije večere u lokalnom restoranu sa uključenim folklornim programom, posjet tvornici konjaka i vinariji sa uključenom degustacijom, razglede i ulaznice za objekte koji se posjećuju prema programu putovanja, voditelja putovanja, lokalne vodiče na engleskom jeziku u Armeniji i Gruziji, prijevoz modernim turističkim autobusom, putno zdravstveno osiguranje Generali, osiguranje od posljedica nesretnog slučaja, jamčevinu za turistički paket aranžman, organizaciju putovanja

**Program ne uključuje**: plovidbu brodom po jezeru, obroke i ulaznice za muzeje i kulturno-povijesne spomenike koji nisu navedeni u programu, karte javnog gradskog prijevoza, troškove osobne prirode, napojnice za lokalne vodiče i vozače

**Preporuka**: uplata police od rizika otkaza putovanja: 300,00 kuna (plativo isključivo kod uplate rezervacije)

**ZA OVO PUTOVANJE JE POTREBNA PUTOVNICA – valjanost putovnice min. 6 mjesci od izlaska iz zemlje**

**PUTOKAZI** putovanja d.o.o. turistička agencija, Mažuranićevo šet. 14, 21 000 Split, R.V: 9.00 – 17.00 sati, KONTAKTI: tel: 021/455-038, mob: 099/26 424 26, e-mail: [ratka@putokazi-split.com](mailto:ratka@putokazi-split.com); [www.putokazi-split.com](http://www.putokazi-split.com) FB: @putokazi  
PODACI ZA UPLATU: IBAN žiro računa: HR5324070001100477194; poziv na broj: HR00 - oznaka putovanja ID COD: HR-AB-21060271971